«Το email του Χαρδούβελη ήταν πολύ λιγότερο επώδυνο, και ο Σαμαράς δεν το είχε φέρει στη Βουλή», παραδέχθηκε ο υπουργός Εσωτερικών Νίκος Βούτσης, ο οποίος μίλησε το πρωί στον Σκάι.

Παράλληλα δήλωσε αισιόδοξος, παρότι όπως είπε βλέπει το ποτήρι μισοάδειο ενώ τόνισε ότι το σχέδιο που παρουσιάστηκε δεν μπορεί να είναι βάση της συζήτησης αφού «άρχισαν να βάζουν και μέτρα που είχαν ψηφιστεί από τη ΝΔ».

Παράλληλα άφησε ανοιχτό το ενδεχόμενο νέα εκλογικής αναμέτρησης λέγοντας ότι «θα είναι μια δημοκρατική πρωτοβουλία για ενίσχυση εντολής για συμφωνία ρεαλισμού, όχι για ρήξη».

Για τη διαπραγματευτική στρατηγική της κυβέρνησης ο κ. Βούτσης είπε ότι «χρειαστήκαμε χρόνο για να πολιτικοποιηθεί ένα ζήτημα που εξαρχής θέλανε να το ρίξουν σε τεχνικά κλιμάκια, είναι ένα ζήτημα που είμαστε διατεθειμένοι να κάνουμε αρκετές υποχωρήσεις, ενώ από την άλλη πλευρά υπάρχει έλλειψη αυτοκριτικής και ασάφεια».